Karksi 28. oktoober 2020 nr

**Tarmetsa kinnistule tee rajamine**

2017. aastal likvideeris Kassepa kinnistu omanik Elle Toom Metsakülas läbiva 1,1 km teelõigu, mis ühendas Vaikna, Mati, Kivestu ja Majori elanikke. Lühem juurdepääs Karksi-Nuia keskusesse jäi elanikel Mati kinnistu kaudu, kuid ka selle omanik sulges läbipääsu Metsküla elanikele. Kokkuleppel Heiki Ojametsaga on ajutine läbipääs Vaikna talule valla õpilasliinil tingimusel, et kohalik omavalitsus leiab lahendus uue otsetee rajamiseni Karksi-Nuia.

2020. aasta veebruaris alustas vallavalitsus läbirääkimisi otsetee rajamiseks Karksi-Nuia Taremetsa kinnistu omanikuga, et mõõta kinnistust välja teekoridor laiusega 8 meetrit ja pikkusega 880 m.

13. oktoobril 2020. a saatis Taremetsa kinnistu Organic Food OÜ juhatuse liige Raimond Pihlap Mulgi Vallavalitsusele kinnituskirja, et on nõus kohalikule omavalitsusele müüma Taremetsa kinnistust piiriäärse riba tee rajamiseks.

Arvestades eeltoodut ja võttes aluseks Mulgi Vallavolikogu 20. juuni 2018. a määruse nr 44 „Mulgi vallavara valitsemise kord“ § 7 punkti 1, § 8 lõiked 2 ja 3,

**Mulgi Vallavolikogu o t s u s t a b:**

1. Rajada Metsakülas Taremetsa kinnistule avalikult kasutatav tee pikkusega ligikaudu 880 m.
2. Omandada Mulgi vallale Organic Food OÜ (registrikood 11829374, aadress Ao tn 1, Elva linn, Elva vald, Tartu maakond) omandiõiguse alusel kuuluvast kinnisasjast (katastritunnus 60002:002:0710, registriosa 2216339, sihtotstarve 100% maatulundusmaa, pindala 10,21 ha) aadressil Taremetsa, Metsaküla, Mulgi vald ligikaudu 0,68 ha suurune maa-ala avalikult kasutatav tee rajamiseks hinnaga 5000 (viis tuhat) eurot.
3. Vallavalitsusel korraldada kinnistu jagamine ja maa mõõdistamine.
4. Maa mõõdistamisega ning tehingu sõlmimisega seotud kulud (notaritasu, riigilõiv jmt) tasub ostja.
5. Vallavanemal sõlmida kinnistu ostmisega seonduvad lepingud.
6. Otsus jõustub teatavakstegemisest.
7. Käesoleva otsuse peale võib esitada kaebuse Tartu Halduskohtule halduskohtumenetluse seadustikus sätestatud 30 päeva jooksul arvates otsuse teatavakstegemisest.

Arvo Maling

Volikogu esimees